**TÁMOGATÁSI SZERZŐDÉS**

|  |  |
| --- | --- |
| amelyet egyrészről | a **Magyar Labdarugó Szövetség** |
|  | székhely: 1112 Budapest, Kánai út 2/D |
|  | adószáma: 19020848-2-44 |
|  | pénzforgalmi jelzőszáma: 11784009-20212272 |
|  | mint **Támogató**, |
|  |  |
| másrészről | **a(z) Tiszavasvári Város Önkormányzata** |
|  | székhely: **4440 Tiszavasvári, Városháza tér 4.** |
|  | képviselő: **Balázsi Csilla polgármester** |
|  | nyilvántartási szám**: 732462**  nyilvántartást vezető szerv neve**: Magyar Államkincstár** |
|  | adószám: **15732468-2-15** |
|  | számlavezető bank neve: **OTP Bank Nyrt.**  bankszámlaszáma: **11744144-15404761** |
|  | mint **Kedvezményezett** |

(a továbbiakban együtt: Felek) kötöttek a mai napon és helyen, az alábbi feltételek mellett:

**1. A támogatás nyújtásának előzményei, körülményei:**

1.1 Az MLSZ Alapszabályában foglaltaknak megfelelően megismerteti és népszerűsíti a labdarúgó sportágat a gyermekek és ifjak körében; segíti és támogatja, hogy minél többen szenteljék szabadidejüket a labdarúgásnak; versenyeket szervez annak érdekében, hogy a labdarúgó sport magas színvonalú legyen és nemzetközi sikereket érjen el. MLSZ többek között az MLSZ által irányított országos pályaépítési program célkitűzéseit kiegészítő amatőr sporttelep felújítási program megvalósítására (a továbbiakban: Támogatás) pályázatot bonyolított le. A pályázaton az 1.2. pontban meghatározott Ingatlannak az I.1., I.2. és amennyiben értelmezhető az I.7. mellékletek szerinti felújítása (továbbiakban Beruházás) érdekében Kedvezményezett **60 millió forint** vissza nem terítendő támogatást nyert el.

1.2 Felek rögzítik, hogy a(z) Tiszavasvári Város Önkormányzata (4440 Tiszavasvári, Városháza tér 4.) tulajdonát képezi a Szabolcs-Szatmár-Bereg Vármegyei Kormányhivatal Földhivatali Főosztály ingatlan-nyilvántartásában 2438 helyrajzi számon nyilvántartott, természetben 4440 Tiszavasvári, Fehértói u. 2/B. címen található kivett sporttelep megnevezésű ingatlan (a továbbiakban: Ingatlan vagy Sportlétesítmény, vagy Támogatott Sportlétesítmény).

**2. A szerződés tárgya:**

2.1. A Támogató a Kedvezményezett által benyújtott költségterv alapján pénzügyi támogatást nyújt a Kedvezményezett részére **MLSZ Országos Pályafelújítási Program** (a továbbiakban: Program) keretében a Beruházás megvalósításához közvetlenül összefüggő költségekhez.

2.2. Szerződő Felek jelen szerződést Kedvezményezettnek a Beruházás teljesítése során felmerülő költségei 3.1. pont szerinti mértékű, 100 %-os intenzitású támogatása tárgyában kötik.

2.3. Kedvezményezett igazolja, hogy a támogatott tevékenység megvalósításához hatósági engedély nem szükséges, vagy amennyiben igen az a rendelkezésre áll.

**3. A támogatás összege, forrása:**

3.1. A 2.1. pontban meghatározott Beruházás támogatásának összege: **60.000.000 Ft, azaz *hatvan millió* forint.** *A Beruházás becsült költségét a jelen szerződés I.1 számú melléklete tartalmazza (a továbbiakban: Becsült Költség).*

3.2. A Támogató a 3.1. pontban meghatározott támogatási összeget vissza nem térítendő támogatásként biztosítja. A támogatás a felhasználása során felmerülő **általános forgalmi adó-tételeket (a továbbiakban: áfa) tartalmazza/nem tartalmazza**. A Kedvezményezett a jelen szerződés aláírásával nyilatkozik arról, hogy a jelen szerződés 2.1. pontja szerinti cél tekintetében **adólevonási jog megilletti */* *nem illeti meg*, illetve az adóterhet másra nem hárítja át**.

**4. A támogatás biztosításának módja:**

4.1. A Támogató a 3.1. pontban meghatározott támogatási összeget **támogatási előlegként** nyújtja a Kedvezményezett részére. A Támogató a támogatási előleget **egy összegben, jelen szerződés Felek által történő aláírását követő 15 banki munkanapon belül** utalja a Kedvezményezett adatai között rögzített számlájára.

4.2. A 3.1. pontban meghatározott támogatási összeg a Kedvezményezett részére történő átutalásának feltétele, hogy a Kedvezményezett a támogatási összeg és járulékai erejéig írásbeli felhatalmazást adjon a Támogató részére a Kedvezményezett valamennyi bankszámlájáról történő azonnali beszedésre, arra az esetre, ha Kedvezményezett a támogatási összeget nem szerződésszerűen használja fel. A Kedvezményezett kijelenti, hogy a bejelentetteken kívül további bankszámlája nincs, ezzel összefüggésben kötelezettséget vállal arra, hogy bankszámlája megváltozását, valamint további bankszámlák nyitását 5 munkanapon belül írásban bejelenti a Támogatónak, egyidejűleg átadja Támogató részére a bankszámlája terhére azonnali beszedési megbízást lehetővé tevő felhatalmazó levél számlavezető által visszaigazolt eredeti példányát is és nyilatkozik a felhatalmazások érvényesítésének sorrendjéről. A Kedvezményezett a jelen szerződés aláírásával nyilatkozik továbbá arról, hogy a Kedvezményezett számlavezető pénzintézete által ellenjegyzett, a jelen szerződés 6.2.b) pontjában meghatározott záró elszámolási határidő napjától számított, az elszámolás elfogadására nyitva álló határidőt követő 5 évig a Támogató javára szóló, valamennyi – jogszabály alapján beszedési megbízással megterhelhető – fizetési számlájára vonatkozó, csak a Támogató írásbeli hozzájárulásával visszavonható, beszedési megbízásra felhatalmazó nyilatkozata pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt rendelkezésre áll; amennyiben a Kedvezményezett több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről.

4.3. A Kedvezményezett tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos.

**5. A szerződéskötés feltétele:**

5.1. A jelen szerződés Mellékletében felsorolt releváns mellékletek hiánytalan benyújtása.

**6. A támogatás felhasználásának szabályai**

6.1.1. A Kedvezményezett kötelezettséget vállal arra, hogy az átutalt támogatást kizárólag a jelen szerződés 2.1. pontjában meghatározott célra, a benyújtott és jelen szerződés elválaszthatatlan részét *(I.1 sz.* Melléklet) képező költségterv szerint használja fel. A Kedvezményezett kizárólag a jelen szerződés szerint támogatott tevékenység időtartama alatt felmerült és a cél megvalósításához szorosan és közvetlenül kapcsolódó költségtervben szereplő tételeket számolhatja el. A Kedvezményezettnek a támogatás felhasználása során figyelemmel kell lennie a támogatási időszak során érvényes TAO Elszámolási szabályzatban foglalt benchmark-rendszerre is.

6.1.2. Jelen szerződés aláírásával Kedvezményezett tudomásul veszi, hogy a támogatás folyósítására akkor kerülhet sor, ha a Támogatóval szemben 30 napnál régebbi, esedékessé vált és meg nem fizetett tartozása nem áll fenn, valamint jelen szerződés 1.4 melléklete szerint a köztartozásmentességet igazolja.

6.1.3. A Kedvezményezett a jelen szerződés aláírásával

1. tudomásul veszi, hogy köztartozás fennállása esetén támogatásban nem részesíthető;
2. tudomásul veszi, hogy adóazonosító számát a Támogató felhasználja a köztartozás bekövetkezése tényének és összegének megismeréséhez, illetve a lejárt köztartozások teljesítése érdekében;
3. tudomásul veszi, hogy a támogatási igény szabályszerűségét és a támogatás rendeltetésszerű felhasználását a Támogató és a jogszabályban meghatározott egyéb szervek ellenőrizhetik; Az ellenőrzések lefolytatására a támogatási szerződés létrejöttét megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint az elszámolás elfogadását követő öt évig kerülhet sor.
4. tudomásul veszi, hogy a támogatás Kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó adatok nyilvánosságra hozhatók;
5. kijelenti, hogy – amennyiben jogszabály előírja – a támogatott tevékenységhez szükséges jogerős hatósági *engedélyek rendelkezésre állnak.*
6. kijelenti, hogy az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (a továbbiakban: Civil tv.) 30. § szerint a beszámolóját letétbe helyezte. Gazdasági társaság esetében a számvitelről szóló 2000. évi C. törvény szerinti beszámolóval rendelkezik és azt a számviteli törvény előírásai szerint határidőben letétbe helyezte és közzétette, vagy államháztartási szervezet esetében az államháztartási törvénynek megfelelő beszámolási kötelezettségének eleget tett.
7. tudomásul veszi és vállalja, hogy a Beruházással érintett Támogatott Sportlétesítmény a Támogatási és sport célnak megfelelő használata - beleértve a biztonságos, balesetmentes üzemeléshez szükséges állag megőrzését - a Kedvezményezett felelőssége, feladata és saját költsége.
8. tudomásul veszi, hogy a létrehozott fejlesztés 15 évig csak a Támogató engedélyével idegenítheti el vagy terhelheti meg.
9. tudomásul veszi, hogy a III.1 melléklet szerint 15 évre szóló, az érintett ingatlan tulajdonosával (tulajdonosi joggyakorlójával) vagy vagyonkezelőjével megkötött az ingatlan hasznosításra vonatkozó megállapodást köt.
10. Kedvezményezett önkormányzatnak vállalnia kell, hogy a 15 éves üzemeltetési időszak alatt térítésmentesen **a fejlesztés által megépült új 20x40 méteres műfüves labdarúgópályát** a településre bejegyzett székhellyel rendelkező sportszervezeteknek (és a vele együttműködő más sportszervezetnek) garantált használati idősávot biztosít az alábbiak szerint:
    * Hétköznapi idősáv: 15:00-21:00 óra között, ami heti 30 órát jelent, amelyből heti minimum 18 óra az edzésidő, ami megfelel 60%-os használati időnek.
    * Hétvégén pedig a sportszervezetekkel előre egyeztetett időtartamra.

Kedvezményezett önkormányzatnak vállalnia kell, hogy a 15 éves üzemeltetési időszak első 10 évében **a fejlesztés által megépült új 20x40 méteres műfüves labdarúgópályát** az MLSZ Szabolcs-Szatmár-Bereg Vármegyei Igazgatósága részére garantált térítésmentes használatként évente maximum 5 napra/vagy alkalomra biztosítja.

       A térítésmentes használat feltétele a használati szándék hivatalos - email útján történő (tvonkph@tiszavasvari.hu) - bejelentése 20 nappal a használat előtt az MLSZ Szabolcs-Szatmár-Bereg Vármegyei Igazgatósága részéről a kedvezményezett részére.

       A térítésmentes használat biztosítása a felújított sporttelep programjainak figyelembevételével kerül közösen megállapításra az MLSZ Szabolcs-Szatmár-Bereg Vármegyei Igazgatósága valamint a kedvezményezett által.

1. tudomásul veszi, hogy nettó 15 millió Ft költséget meghaladó fejlesztés esetében legalább három érvényes ajánlat közül választja ki a nyertes ajánlattevőt.

6.1.4. A támogatott tevékenység időtartama és a felhasználás határideje:

1. A támogatott tevékenység időtartamának

|  |  |
| --- | --- |
| aa.) kezdőnapja: | **2024. március 1.** |
| ab.) utolsó napja: | **2025. február 28.** |

1. A támogatott tevékenység időtartamának kezdő napjától kezdődően a támogatás felhasználásának határideje: **2025. február 28.**

6.2. A Kedvezményezett kötelezettséget vállal arra, hogy

a) a támogatás felhasználásáról számvitelileg elkülönített, naprakész nyilvántartást vezet, valamint a támogatás felhasználásáról jelen támogatási szerződésben meghatározott feltételeknek megfelelő elszámolást nyújt be;

b) a jelen szerződés szerinti Beruházás megvalósítására nyújtott **támogatás felhasználásáról** a jelen szerződés elválaszthatatlan részét képező **1. sz. Függelék** szerinti mintanyomtatvány alapján összesítő, teljes körű, a támogatás felhasználásához kapcsolódó áfa összegét is tartalmazó, a Kedvezményezett képviselője által aláírt elszámolást **legkésőbb 2025. március 08.** átadja a Támogató részére. Az elszámolás a fenti határidő előtt is benyújtható, a Kedvezményezett részelszámolás benyújtására nem jogosult. **Az elszámolás kizárólag a 2024. március 1. és 2025. február 28. közötti időszakban kelt, a jelen időszak gazdasági-pénzügyi eseményeihez kapcsolódóan keletkezett számviteli bizonylatokkal teljesíthető**, amelyeket a Kedvezményezettnek az elszámolásban azonosítható módon fel kell tüntetnie, és amelyek kizárólag jelen szerződés elválaszthatatlan részét képező költségtervben szereplő pénzügyi tételekre vonatkozhatnak. **A támogatott tevékenység megvalósításával kapcsolatos pénzügyi teljesítés utolsó napja 2025. március 8.**  A Kedvezményezett köteles az összesítő, teljes körű elszámolás záró rendelkezésébe az *„Igazoljuk, hogy az elszámolásban foglaltak a hatályos pénzügyi és számviteli előírások szerint kerültek felhasználásra, kifizetésre és könyvelésre.”* szöveget foglalni. Az elszámoláshoz mellékelni kell

- a támogatás felhasználását igazoló fotódokumentációt az elszámolás benyújtásával egyidőben a **kvaka.arpad@mlsz.hu** e-mail címre kérjük beküldeni.

c) a költségvetési támogatással kapcsolatos iratokat, valamint a b) pontban meghatározott számviteli bizonylatok eredeti példányait az elszámoláskor hatályos jogszabályi előírások szerint, legalább 10 évig megőrzi, azokat az „***Az MLSZ Sporttelep-felújítási Program II. ütem SP2/SZSZB/001. számú szerződésében meghatározott célokra elszámolva***” záradékkal látja el, és biztosítja, hogy a Támogató, illetve annak képviselői azokba a támogatás átutalását követően betekinthessenek~~;~~

d) biztosítja, hogy a Támogató vagy annak képviselői a támogatás felhasználásának jogszerűségét – beleértve jelen szerződésnek való megfelelőségét is – folyamatosan ellenőrizhessék, ennek során a Támogatóval együttműködik, a Támogató képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszíni ellenőrzés során is segíti;

e) legkésőbb 8 napon belül írásban értesíti a Támogatót, ha a szerződéskötéskor közölt bármely adatában, illetve a szerződést befolyásoló bármely körülményében változás következett be.

6.3. A Kedvezményezett köteles a támogatási összeget elkülönítetten kezelni és a támogatási összeg felhasználására nézve elkülönített számviteli nyilvántartást vezetni, illetőleg a támogatással kapcsolatos valamennyi dokumentumot (különösen a felhasználást dokumentáló számlákat, bizonylatokat, szerződéseket, egyéb okiratokat) a Támogató vagy egyéb ellenőrzésre jogosult szervek által ellenőrizhető módon kezelni és nyilvántartani, valaminta Támogató általi jóváhagyástól számított legalább 10 (tíz) évig megőrizni. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.

6.4. A Kedvezményezett a megvalósított fejlesztésről a fotódokumentációt és az elszámolást úgy köteles elkészíteni, hogy az alkalmas legyen a támogatás felhasználásának részletes ellenőrzésére. A Támogató a fotódokumentációt és az elszámolást a beérkezést követő 90 napon belül megvizsgálja, és dönt annak elfogadásáról, illetve elutasításáról. A Támogató döntéséről 10 napon belül írásban értesíti a Kedvezményezettet. Ha a Kedvezményezett az elszámolásra vonatkozó kötelezettségét határidőre nem teljesíti, vagy a határidőben benyújtott fotódokumentáció és az elszámolás tartalma nem megfelelő, úgy a Támogató határidő megjelölésével írásban felszólítja a Kedvezményezettet a hiány pótlására, vagy a fotódokumentáció, elszámolás egyéb módon történő korrekciójára, legfeljebb 45 napos határidő kitűzése mellett. A hiánypótlásra fordított idő nem számít bele az elszámolás ellenőrzésére vonatkozó időtartamba. A felek rögzítik, hogy a pótlás, korrekció elmulasztása lehetetlenné teszi annak megállapítását, hogy a támogatást a Kedvezményezett rendeltetésszerűen használta-e fel.

6.5. A felek a jelen szerződés teljesítése érdekében kapcsolattartó személyeket neveznek meg:

a Támogató részéről: **Kvaka Árpád** *(e-mail:kvaka.arpad@mlsz.hu; tel.: +36-30/7742-772)*;

a kedvezményezett részéről: Kovács Edina(e-mail: [kovacs.edina@tiszavasvari.hu](mailto:kovacs.edina@tiszavasvari.hu); tel: +36/30-871-8896

6.6. A Kedvezményezett a jelen szerződés aláírásával nyilatkozik arról, hogy a jelen szerződésben meghatározott elszámolás alapjául szolgáló dokumentumok az alábbi címen találhatóak meg: **4440 Tiszavasvári, Városháza tér 4.**

6.7. Kedvezményezett tudomásul veszi, hogy a vissza nem térítendő támogatásból megszerzett tárgyi eszközök, immateriális javak – azok értékcsökkenési leírásáig – csak a Támogató előzetes írásbeli jóváhagyásával idegeníthetők el, illetve terhelhetők meg. Kedvezményezett a 6.1.3. pont h) bekezdés szerinti időszak alatt (leltár, tárgyi eszköz karton másolata stb.) igazolni, illetőleg az eszközök idő előtti megsemmisülése esetén annak okairól a Támogatót írásban tájékoztatni. Az eszközök Támogató engedélye nélkül történő (értékcsökkenési leírás előtti) elidegenítése esetén Kedvezményezettnek vissza kell fizetni a támogatást a mindenkori jegybanki alapkamattal növelt mértékben.

6.8. A támogatási igény jogosságát a támogatás felhasználását a Támogató, a támogatás felhasználásának ellenőrzésére jogszabály által meghatározott szervek ellenőrizhetik. Az ellenőrzések lefolytatására a támogatási szerződés megkötését megelőzően, a támogatás igénybevétele alatt, a támogatott tevékenység befejezésekor, illetve lezárásakor, valamint az elszámolás elfogadását követő öt évig kerülhet sor. A Kedvezményezett köteles a támogatások lebonyolításában részt vevő és a támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni. Amennyiben Kedvezményezett az ellenőrzéssel összefüggő kötelezettségeit nem teljesíti, az ellenőrzést akadályozza, illetőleg a szükséges tájékoztatást nem adja meg, Támogató a jelen szerződésben biztosított támogatást visszavonja, és Kedvezményezett köteles azt a jegybanki alapkamattal, késedelem esetén a gazdálkodó szervezetekre irányadó késedelmi kamattal növelt mértékben visszafizetni.

6.9. Kedvezményezett hozzájárul továbbá, hogy Támogató a jelen szerződést és a 6.2.b) pont szerinti fotódokumentációt nyilvánosságra hozza.

6.10. A Kedvezményezett tudomásul veszi, hogy a támogatás lejárt köztartozások kifizetésére nem használható fel. Köztartozásnak minősül különösen az Art-ben meghatározott, az államháztartás alrendszereinek költségvetéseiből ellátandó feladatok fedezetére előírt fizetési kötelezettség (így különösen adók és illetékek vagy adók módjára behajtható, jogerős határozattal előírt társadalombiztosítási fizetési kötelezettségek), amelynek megállapítása, ellenőrzése és behajtása bíróság vagy közigazgatási szerv (Nemzeti Adó- és Vámhivatal vagy szervei) hatáskörébe tartozik. Köztartozásnak minősül továbbá az is, ha az államháztartás alrendszereinek költségvetése terhére jogosulatlanul igénybe vett vagy rendeltetésétől eltérően felhasznált támogatás és járulékai megfizetését az arra hatáskörrel rendelkező szerv elrendeli, és azt a kötelezett az előírt határidőig nem teljesíti.

6.11. A Kedvezményezett az elszámolást megalapozó számláknak meg kell felelnie az általános forgalmi adóról szóló 2007. évi CXXVII. törvény 169.§-a, a számvitelről szóló 2000. évi C. törvény (a továbbiakban: Számv. tv.) 167.§-ának (1) és (3) bekezdése, valamint a számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet szerinti tartalmi és alaki követelményeknek, és azt a Kedvezményezett nevére kell kiállítani.

6.12. A Kedvezményezettnek különös kiemelt figyelmet kell fordítania a Számv. tv. 167. §-a (1) bekezdésének h) és i) pontjaira, amelynek értelmében köteles a **számlán jól láthatóan feltüntetni a** **számla kontírozási tételeit, illetve a könyvelés tényét igazoló adatot, valamint a könyvelés dátumát és a könyvelést végző személy aláírását.** Kettős könyvvitel esetén amennyiben a tételek sokasága miatt nem lehetséges a kontírozási tételek rávezetése a számlára, úgy külön kontírozó lapot kell a számla mellé csatolni. Egyszeres könyvvitel esetén a naplófőkönyv vonatkozó oldalainak másolatát kell a számla mellé csatolni. Kedvezményezett köteles elszámolásainál figyelembe venni a hatályos adó- és járulék fizetési kötelezettségek jogszabályi előírásait és annak megfelelően eljárni, illetőleg kiemelt figyelmet fordítani a természetbeni juttatások elszámolási kötelezettségének dokumentálására. E pont szerinti alaki és tartami követelmények be nem tartása az elszámolás el nem fogadását vonja maga után.

6.13. A Kedvezményezett a jelen szerződés aláírásával nyilatkozik arról, hogy a 6.2. b) pontban meghatározott számviteli bizonylatokon szereplő, e támogatás vonatkozásában elszámolt támogatási összegeket más támogató felé nem számolja el.

6.14. Szerződő felek rögzítik, hogy a jelen szerződéssel összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli. A fentiektől eltérően azonban a Támogató nem hozhatja nyilvánosságra azokat az adatokat, amelyeknek megismerése a Kedvezményezett üzleti tevékenységének végzése szempontjából aránytalan sérelmet okozna – így különösen technológiai eljárásra, műszaki megoldásra, know-how-ra vonatkozó adatokat –, amennyiben azok nyilvánosságra hozatalát a Kedvezményezett a támogatás felhasználásáról történő beszámolással egyidejűleg kifejezetten és elkülönítetten megtiltotta. A Kedvezményezett tudomásul veszi, hogy a fenti tilalom nem vonatkozik a támogatás Kedvezményezettjének nevére, a támogatás céljára, összegére, továbbá a támogatási program megvalósítási helyére vonatkozó közzététel körébe eső adatokra.

6.15. A Kedvezményezett a támogatott tevékenység megvalósításába közreműködőt nem vonhat be.

6.16. Ha a támogatott tevékenység összköltsége a tervezetthez képest csökken, a Kedvezményezett adólevonási jogosultságában, más adataiban, vagy a pályázati kiírásban meghatározott, a támogatási igényben ismertetett, vagy a jogszabályban, támogatási szerződésben rögzített – feltételeiben változás következik be, a Kedvezményezett a tudomására jutástól számított 8 (nyolc) napon belül köteles azt írásban bejelenteni a Támogatónak.

6.17. Ha a Támogató a 6.16. pont szerinti bejelentés útján vagy egyébként tudomást szerez a 6.16. pontban meghatározott körülmények bekövetkezéséről, a tudomásszerzést követően 15 napon belül megteszi az általa nyilvántartott adatok megváltoztatására, a támogatás feltételeinek módosítására, jogszabályban vagy jelen szerződésben meghatározott esetekben annak visszavonására, az attól történő elállásra, annak módosítására, felmondására, továbbá a jogosulatlanul igénybe vett támogatás visszakövetelésére, az Ávr. 98. § (5) bekezdése szerinti részleges visszafizetés elrendelésére, vagy más eljárás lefolytatására irányuló intézkedéseket.

**7. Elállás, felmondás**

7.1. A Támogató a jelen szerződéstől való elállásra vagy a szerződés azonnali hatályú felmondására jogosult, ha:

1. a Kedvezményezett jogosulatlanul vette igénybe a támogatást, vagy
2. köztartozásának fizetési határideje a szerződés megkötését követően lejárt és arra fizetési halasztást, illetve részletfizetési kedvezményt sem kapott;
3. a támogatást nem a szerződésben megjelölt célra használta fel;
4. a Kedvezményezett a Támogató által előírt biztosítékot a Támogató által megjelölt határidőig nem vagy nem megfelelően nyújtotta be.

7.2. A Támogató jogosult továbbá a szerződéstől elállni, ha a Kedvezményezett

a) a szerződéskötés során, illetve a szerződés teljesítése alatt valótlan vagy hamis adatot szolgáltat;

b) a 6.16 pontban foglalt bejelentési kötelezettségét nem teljesíti;

c) jelen szerződés bármely rendelkezését megszegi.

7.3. Ha a Kedvezményezett olyan nyilatkozatot tesz, vagy a Támogató olyan körülményről szerez tudomást, amely a jelen szerződés felmondását, illetve az attól való elállást megalapozza, a Támogató felfüggeszti a támogatás folyósítását, és erről a Támogató legkésőbb a támogatási szerződés felmondását, elállását, támogatás folyósításának felfüggesztését megalapozó körülmény tudomására jutástól számított 5 napon belül a Kedvezményezettet írásban tájékoztatja.

7.4. Ha a Támogató a jelen szerződéstől eláll, a Kedvezményezett az addig részére folyósított támogatás összegét az Ávr. 98. §-ában meghatározott ügyleti, késedelem esetén a gazdálkodó szervezetekre irányadó késedelmi kamattal növelt mértékben köteles a Támogató által meghatározott (11784009-20212272 számú) számlára a szerződésszám megjelölésével 30 napon belül visszafizetni. Az ügyleti kamatszámítás kezdő időpontja a támogatás folyósításának első napja, utolsó napja a visszafizetési kötelezettség teljesítésének napja. A késedelmi kamat számításának kezdő időpontja a Kedvezményezett késedelembe esésének napja, utolsó napja a visszafizetési kötelezettség teljesítésének napja. Ha a Támogató a jelen szerződést felmondja, a Kedvezményezett az addig folyósított támogatásból a jogosulatlanul igénybe vett támogatás összegét – jegybanki alapkamattal, késedelem esetén a gazdálkodó szervezetekre irányadó késedelmi kamattal növelt mértékben – köteles a Támogató által meghatározott (11784009-20212272 számú) számlára a szerződésszám megjelölésével 30 napon belül visszafizetni. Az ügyleti kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja. A késedelmi kamat számításának kezdő időpontja a Kedvezményezett késedelembe esésének napja, utolsó napja a visszafizetési kötelezettség teljesítésének napja.

**8. A szerződés módosítása**

8.1. Jelen szerződés módosítása a Felek közös akaratából kizárólag írásban történhet. A Kedvezményezettnek a szerződés-módosításra irányuló kérelmét írásban, részletes indokolással ellátva kell a Támogató részére előterjesztenie. Kedvezményezett kizárólag olyan indokkal kezdeményezhet szerződés-módosítást, amely a támogatás megítélésének körülményeit utólag nem változtatja meg. Szerződés-módosításra sor kerülhet különösen a támogatási cél megvalósulását nem veszélyeztető határidő-módosítás, a Beruházás költségvetésének módosulása, valamint a Kedvezményezett adólevonási jogosultságában bekövetkezett változás miatt, amely módosítást a Kedvezményezett az eredeti vagy a korábban módosított támogatási szerződésben a támogatás felhasználására meghatározott határidő leteltéig írásban kezdeményezheti. A támogatás felhasználásáról történő beszámolás határidejének módosítása szintén írásban kezdeményezhető az eredeti vagy a korábban módosított támogatási szerződésben meghatározott beszámolási határidő leteltéig.

8.2. Támogató jogosult a Kedvezményezett nem kellően megalapozott szerződés-módosítási kérelmét elutasítani. Amennyiben a módosítás szükségessége a Kedvezményezettnek felróható okból ered, úgy az eset összes körülményeit mérlegelve a Támogató jogosult választani a szerződés-módosítás és szerződésszegés esetén alkalmazható jogkövetkezmények (elállás) között.

8.3. Támogató jogosult jelen szerződést egyoldalúan, a Kedvezményezett javára módosítani.

**Értesítési és visszafizetési kötelezettség**

9. Amennyiben a támogatásból fel nem használt összeg maradt vissza, úgy azt a Kedvezményezett az elszámolási határidőt követő 30 napon belül, egy összegben köteles visszafizetni a Támogató részére a Támogató által meghatározott (11784009-20212272 számú) számlára, a szerződésszám megjelölésével.

10. A Támogató a támogatási szerződés módosítása, felmondása vagy az attól történő elállás nélkül is elrendelheti támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ilyen esetben a kedvezményezett a jogosulatlanul igénybe vett támogatás összegét a jelen szerződés 13. és 16. pontja szerint, a visszavonásról szóló értesítés kézhezvételétől számított – amennyiben elektronikus úton kerül értesítésre, úgy attól a naptól számítva – harminc napon belül köteles visszafizetni.

11. Amennyiben a Kedvezményezett neki felróható okból (egészben vagy részben) nem teljesíti a szerződésben vállalt kötelezettségeit, köteles azt az ok felmerülésétől számított 8 napon belül írásban bejelenteni a Támogatónak, és a támogatás egészét vagy arányos részét a gazdálkodó szervezetekre irányadó késedelmi kamattal növelt mértékben visszafizetni.

12. Amennyiben a Kedvezményezett neki fel nem róható okból nem teljesíti a szerződésben vállalt kötelezettségeit, illetve a szerződés meghiúsul, azt a Kedvezményezett az okról való tudomásszerzéstől számított 8 napon belül köteles írásban bejelenteni Támogatónak, ezzel egyidejűleg a támogatás igénybe vett részéről a jelen szerződés 6.2. pontja szerint elszámolni, valamint a fel nem használt támogatást Támogató részére visszafizetni.

13. A Kedvezményezett tudomásul veszi, hogy amennyiben a támogatott tevékenység összköltsége (kiadása) –a záróelszámolás alapján – csökken a jelen szerződés I.1. Mellékleteként csatolt költségtervben foglaltakhoz képest, a támogatás összegét a Támogató egyoldalú írásbeli rendelkező nyilatkozattal csökkenti az összköltség csökkenésének arányában. A támogatott tevékenység összköltségét a költségtervben meghatározott egyes költségnemek arányában kell csökkenteni. A Kedvezményezett tudomásul veszi, hogy a Támogató fenti nyilatkozata a jelen szerződés módosításának minősül. Amennyiben a támogatás összegének csökkentése érinti a Kedvezményezett részére a jelen szerződés alapján folyósított támogatást, a Kedvezményezett köteles a csökkentéssel érintett támogatásrészt, a Támogató által kibocsátott rendelkező nyilatkozat kézhezvételétől számított 30 napon belül a Támogató által meghatározott (11784009-20212272 számú) számlára, a szerződésszám megjelölésével visszafizetni.

14. A Kedvezményezett tudomásul veszi, hogy amennyiben a jelen szerződésben adott nyilatkozata ellenére a támogatás felhasználása során a fizetendő adójából rá áthárított vagy az általa megállapított adót levonta, vagy a keletkező adóterhet másra áthárította, a levonásba helyezett vagy áthárított és a Támogató által is támogatott általános forgalmi adó összegének megfelelő támogatást köteles a Támogató részére a Támogató által meghatározott (11784009-20212272 számú) számlára, a szerződésszám megjelölésével 30 napon belül visszafizetni a 7.4. pontban hivatkozott kamattal növelt mértékben. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.

15. Kedvezményezett tudomásul veszi, hogy amennyiben – a Támogató jelen szerződéstől való elállása, vagy jelen szerződés alapján keletkezett, a Kedvezményezettet terhelő visszafizetési kötelezettség esetén – a támogatási összeg visszafizetésére szóló felszólításnak határidőre nem tesz eleget, a Támogató jogosult a jelen szerződés elválaszthatatlan részét képező felhatalmazó levél alapján azonnali beszedési megbízással élni.

16. Amennyiben a Kedvezményezett a jelen szerződésben meghatározott visszafizetési kötelezettsége teljesítésével késedelembe esik, köteles a késedelem idejére a gazdálkodó szervezetekre irányadó mértékű késedelmi kamatot fizetni.

**Záró rendelkezések**

17. A felek a jelen szerződésből eredő esetleges jogvitáikat elsősorban tárgyalásos úton kötelesek rendezni.

18. Felek a jelen szerződés teljesítése céljából legalább a Polgári Törvénykönyvről szóló 2013. évi V. törvény (a továbbiakban: Ptk.) szerinti együttműködésre kötelesek.

19. A jelen szerződés egymással megegyező – 9 számozott oldalból és **9 (önkormányzat esetén 10)** mellékletből álló – 4 eredeti példányban készült, amelyből 1 eredeti példány a Támogatót, 3 eredeti példány pedig a Kedvezményezettet illeti. A Felek a jelen szerződésben foglalt feltételekkel egyetértenek, azokat elfogadják, és a szerződést, mint akaratukkal mindenben megegyezőt, jóváhagyólag cégszerűen írják alá.

**Mellékletek:**

**I.** **Kötelezően benyújtandó dokumentum függetlenül a kedvezményezett besorolásától és a támogatott beruházás műszaki tartalmától (1. példány)**

I.1 Költségvetés a kedvezményezett képviselőjének aláírásával. Építés/felújítás esetében munkanemekre bontott fajlagos költségeket tartalmazó költségvetés elkészítése szükséges.

I.2 Műszaki tartalom ismertetése

I.3 Helyszínrajz

I.4 NAV köztartozásmentes igazolásnak két módja van:

* + köztartozásmentes adózói adatbázisba szerepel a kedvezményezett és erről nyilatkozik

vagy

* + A NAV által kiállított 30 napnál nem régebbi eredeti „Nullás” igazolás

I.5 A fejlesztéssel érintett ingatlan Takarnetből lekérhető e-hiteles tulajdoni lapja

I.6 Az MLSZ nevére szóló felhatalmazó levél a kedvezményezett összes bankszámlájára vonatkozóan (sablon alapján)

I.7 Építési engedély köteles beruházás esetén a jogerős építési engedély benyújtása. Amennyiben a fejlesztés nem építési engedély köteles, akkor a mentességet igazoló dokumentum benyújtása.

I.8 Kedvezményezett képviseletére jogosult személy közjegyzői hitelesítéssel ellátott aláírási címpéldányának, vagy ügyvéd által ellenjegyzett aláírás-mintájának, vagy a számlavezető pénzforgalmi intézmény által vezetett aláírási kartonja másolatának a számlavezető pénzforgalmi intézmény által hitelesített eredeti példányának benyújtása;

**II. Kizárólag önkormányzati kedvezményezett esetében**

II.1 Kedvezményezett Önkormányzat alapító okirata

**III.** **Kizárólag nem saját tulajdonú ingatlanon megvalósuló építési, felújítási és/vagy tárgyi eszköz beruházás esetében**

III.1 15 évre szóló, az érintett ingatlan tulajdonosával (tulajdonosi joggyakorlójával) vagy vagyonkezelőjével megkötött az ingatlan hasznosításra vonatkozó megállapodás.

**Függelék:**

* 1. Számlaösszesítő sablon

Budapest, 2024. november …...

|  |  |
| --- | --- |
| ………………………….  Vági Márton  főtitkár  Magyar Labdarugó Szövetség | ………………………………  Balázsi Csilla  polgármester  Tiszavasvári Város Önkormányzata |